

Република Србија

Аутономна Покрајина Војводина

Општинска управа општине Оџаци

**Одељење за урбанизам, стамбено-комуналне и**

**имовинско-правне послове**

Број: **ROP-ODZ-8933-CPI-2/2019**

Заводни број: 351-340/2019-01

Дана: 25.09.2019.године

 ОЏАЦИ

 Одељење за урбанизам, стамбено-комуналне и имовинско-правне послове Општинске управе општине Оџаци, поступајући по захтеву поступајући по захтеву Општине Оџаци, Кнез Михајлова број 24, за издавање грађевинске дозволе, на основу члана 8ђ. и 134. Закона о планирању и изградњи („Сл.гласник РС“, број 72/09, 81/09, 24/2011, 121/2012, 42/2013, 50/2013, 98/2013, 132/2014, 145/14, 83/18, 31/19 и 37/19-др закон), члана 16. и 17. Правилника о спровођењу поступка обједињене процедуре електронским путем („Сл.гласник РС“, брoj 113/2015, 96/2016 и 120/2017), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 19. Одлуке о организацији Општинске управе општине Оџаци („Службени лист општине Оџаци“, број 20/2017) и члана 136. Закона о општем управном поступку („Службени гласник РС“, број 18/16 и 95/18 аутентично тумачење), доноси:

**Р Е Ш Е Њ Е**

**О ГРАЂЕВИНСКОЈ ДОЗВОЛИ**

**ИЗДАЈЕ СЕ грађевинска дозвола** Општини Оџаци, Кнез Михајлова број 24**, за изградњу јавне расвете саобраћајнице у дужини од 2562 m у радној зони,** на катастарској парцели број **6069/42 к.о. Оџаци**.

Објекат је категорије Г, класификационе ознаке 211122.

**Предрачунска вредност** радова износи **12.300.000,00** динара без ПДВ-а.

 Саставни део овог Решења чине:

* Локацијски услови број ROP-ODZ-8933-LOC-1/2019 од 14.05.2019.године;
* Извод из пројекта за грађевинску дозволу са главном свеском, израђен од стране „Вис Европа” доо Зрењанин, под бројем 016/2019 август 2019., одговорно лице пројектанта Борис Стевановић, главни пројектант Борис Стевановић, дипл.инж.ел., лиценца ИКС број 350 4946 03;
* Техничка контрола пројектне документације израђена под бројем 1-08/2019-ТК август 2019.године од стране агенције „Елине“ доо Зрењанин, одговорно лице Војин Перц, вршилац техничке контроле Војин Перц дипл.инж.ел. лиценца ИКС број 350 2881 03;
* Пројекат за грађевинску дозволу израђен од стране „Вис Европа” доо Зрењанин, под бројем 016/2019 август 2019., одговорно лице пројектанта Борис Стевановић, главни пројектант Борис Стевановић, дипл.инж.ел., лиценца ИКС број 350 4946 03.

На основу члана Одлуке о утврђивању доприноса за уређивање грађевинског земљишта („Сл.лист општине Оџаци“, бр 4/2015 и 14/17), доприноси за уређивање грађевинског земљишта се не обрачунавају.

Обавезује се инвеститор да најкасније осам дана пре почетка извођења радова, пријави почетак грађења објекта, органу надлежном за издавање грађевинске дозволе.

Грађевинска дозвола за објекат описан у ставу 1. диспозитива престаје да важи ако се не отпочне са грађењем објекта, односно извођењем радова, у року од **три** године од дана правоснажности овог Решења.

 Грађевинска дозвола за објекат описан у ставу 1. диспозитива престаје да важи ако се у року од **пет** година од дана правоснажности решења којим је издата грађевинска дозвола, не изда употребна дозвола.

Орган надлежан за издавање ове грађевинске дозволе не упушта се у оцену техничке документације која чини саставни део грађевинске дозволе, те у случају штете настале као последица примене исте, за штету солидарно одговарају пројектант који је израдио и прописао техничку документацију, вршилац техничке контроле и инвеститор.

**О б р а з л о ж е њ е**

Општинска управа Оџаци, Одељење за инвестиције и јавне набавке, ул. Кнез Михајлова бр. 24, у имеОпштине Оџаци,на основу члана 24. Одлуке о организацији општинске управе Оџаци („Службени лист општине Оџаци“, број 20/2017), поднела је захтев за издавање решења за издавање грађевинске дозволе за изградњу објекта ближе описаног у диспозитиву овог Решења.

 Уз захтев за издавање грађевинске дозволе је приложено:

* Извод из пројекта за грађевинску дозволу са главном свеском, израђен од стране „Вис Европа” доо Зрењанин, под бројем 016/2019 август 2019., одговорно лице пројектанта Борис Стевановић, главни пројектант Борис Стевановић, дипл.инж.ел., лиценца ИКС број 350 4946 03;
* Техничка контрола пројектне документације израђена под бројем 1-08/2019-ТК август 2019.године од стране агенције „Елине“ доо Зрењанин, одговорно лице Војин Перц, вршилац техничке контроле Војин Перц дипл.инж.ел. лиценца ИКС број 350 2881 03;
* Пројекат за грађевинску дозволу израђен од стране „Вис Европа” доо Зрењанин, под бројем 016/2019 август 2019., одговорно лице пројектанта Борис Стевановић, главни пројектант Борис Стевановић, дипл.инж.ел., лиценца ИКС број 350 4946 03, који чини: главна свеска -0 и пројекат електроенергетских инсталација свеска -4;
* Графичке прилози техничке документације у dwg формату;
* Kатастарско топографски план и
* Доказ о уплати прописане накнаде за Централну евиденцију

Како је уз захтев за издавање грађевинске дозволе поднета сва потребна документација из члана 135. Закона о планирању и изградњи („Службени гласник РС“, број 72/2009, 81/2009-исп, 24/2011, 121/2012, 42/2013-УС, 50/2013-УС, 98/2013-УС, 131/2014, 145/2014, 83/18 и 31/19) и члана 16. Правилника о спровођењу поступка обједињене процедуре електронским путем („Сл.гласник РС“, брoj113/2015, 96/2016 и 120/2017), решено је као у диспозитиву.

**ПОУКА О ПРАВНОМ ЛЕКУ**: Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевину и саобраћај у Новом Саду, ул. Булевар Михајла Пупина број 16.

Обрадио:

дипл.правник Светлана Јовановић

Руководилац Одељења,

Татјана Стаменковић, дипл.инж.грађ.